VARAAIT
Tere tulemast "Varaaita"! Täna räägime Ruti raamatust.
Sellele väiksele Piibli raamatule on väga iseloomulik vilja koristamine.
Soome talus nagu ka muude maade taludes, tuleb ette selline olukord,
et vana peremehe aeg saab ümber ja siis tuleb mõelda, kes jätkab.
Kõik soovivad muidugi, et keegi poegadest jätkaks talu pidamist,
ostab välja teiste osa ja võib teha taluga nagu vana peremees muiste.
Aga alati see ei õnnestu. Pole kedagi, kes talu edasi viiks,
talu tuleb müüa võõrastele ja see on valus. See on väga raske.
Oi, see meie armas talu saab teistele, täitsa võõrastele.
Palju metsikum oli see omal ajal Iisraelis, kus panused olid kõrgemad.
Nimelt oli Iisraelis maa omamine ääretult tähtis.
Kui mõnel suguvõsal polnud maad, siis sellel suguvõsal polnud ka tulevikku.
Sellepärast kasutatakse Iisraelis,
juba Piibli esimestel lehtedel või esimestes raamatutes
suguvõsa lunastust,
mis tähendas seda, et keegi suguvõsa liikmetest
võib lunastada talu, mis muidu oleks sattunud võõraste kätte,
endale eelisostuõigusega.
Veel hullem oleks olukord olnud siis,
kui Jumala koda oleks sattunud võõraste kätte;
kui inimkond oleks sattunud varga ehk hingevaenlase kätte.
Õnneks leidus üks poeg, kes lunastas kogu inimkonna tagasi Jumalale.
Sellest täna "Varaaidas" räägimegi. Tere tulemast saatesse!
VARAAIT
Ruti raamatu teine peatükk toimub sellises paigas,
kus koristatakse vilja. Kus on suur saagikoristus.
Siin öeldakse sedasi: "Ja Noomil oli ta mehe sugulane,
jõukas mees Elimeleki suguvõsast, Boas nimi.
Ja moabi naine Rutt ütles Noomile: "Lase ma lähen põllule
ja nopin viljapäid selle järelt, kelle silmis ma armu leian!"
Ja ta vastas temale: "Mine, mu tütar!"
Ja ta läks ning tuli ja noppis põllul lõikajate järelt;
temale juhtus juhuslikult põlluosa, mis kuulus Boasele,
kes oli Elimeleki suguvõsast."
Boas, kelle nimi tähendab kiirus või vilgas, oli surnud Elimeleki sugulane.
Ta oli jõukas mees, kellel olid suured põllud -
põllumajandusliku regiooni tähtsaimad omandid.
Selle väljendiga peetakse silmas ka suurt inimlikku autoriteeti,
mis Boasel Petlemmas oli.
Ta esindas ühiskonnas eeskujulikku elu; elu, millest peeti lugu.
Põllule mineku algatus tuli Rutilt, mitte ämmalt.
Ämm küll julgustas,
kuid Rutt tundis hästi vaese õigust noppida saagikoristuse jääke,
mis jäid korjajatel koristamata.
3 Moosese raamatus öeldakse: "Kui lõikad oma maa vilja,
siis ära lõika oma põlluääri sootumaks, ja ära nopi üles,
mida su lõikusest saaks järelnoppida."
Ja veel: "Ära korja tühjaks oma viinamäge
ja ära nopi üles oma viinamäe varisenud marju:
jäta need kehvale ja võõrale! Mina olen Issand, teie Jumal!"
Moosese raamatus kanti sel moel vaeste eest hoolt.
Neil lasti viljalõikuse ajal teha järelnoppimist.
Teatakse teatud juudi maaomanikke, kes jätsid teadlikult
isegi veerandi oma saagist koristamata, et vaesed ja muulased saaksid leiba.
Polnud juhus, et Rutt läks juhuslikult just Boase põllule.
Jumal juhtis teda sama suveräänselt nagu idamaa tarku,
kes umbes 1000 a hiljem
ratsutasid samasse piirkonda kummardama Ruti sugulast.
Jumala juhtimine särab kirkalt Ruti raamatus.
Kõigeväeline juhtija valmistas imelist ajalugu imedega.
Huvitav asi. Ta tegi imesid, et teha ka hiljem imesid.
Kui me sobitame seda endaga,
siis Jumal juhib iga inimest, kes Teda otsib.
Jumal kasutab vahel kõige kummalisemaid asju,
et meid enda juurde tõmmata.
Ma mäletan üht olukorda, kui mu juurde tuli kord õpilane,
tuttav, keda ahistas see, et tema naisel oli raske.
Ma küsisin, et mis sul on. Ta ütles, et naisel on raske, naisel on raske.
Me vestlesime natuke aega naise asjadest
ja siis ma küsisin temalt otse, kuidas tal Jumalaga lood on?
Ta naeratas veidi, vaatas mulle otsa ja ütles:
"No sellepärast ma tegelikult tulingi."
Hetke pärast leidsime end põlvili elutoas palvetamas
ja see sõber palus Jeesuse oma ellu.
Tal oli teatud asi esitleda, aga kõige tähtsam oli see,
et see tõmbas teda Jumala ligi
ja Jumal on olnud selle sõbraga varsti juba 30 aastat.
Jumala juhtimist näeb vahel juba selle täitumise hetkel
ja võib öelda, et nüüd küll Jumal juhib. Muud ei olegi öelda.
Aga väga sageli näeb Jumala juhtimist alles hiljem.
Ruti raamat jätkub:
"Ja vaata, Boas tuli Petlemmast ja ütles lõikajaile:
"Jehoova olgu teiega!"
Ja nad vastasid temale: "Jehoova õnnistagu sind!"
Siis Boas küsis oma sulaselt, kes oli pandud lõikajate ülevaatajaks:
"Kelle noorik see on?"
Ja sulane, kes oli pandud lõikajate ülevaatajaks, vastas ja ütles:
"See noorik on moabi naine, kes ühes Noomiga tuli Moabi väljadelt;
ta palus: Luba ma nopin ja kogun parmaste juurest, lõikajate järelt!
Nii ta tuli ja on püsinud hommikust kuni siiani,
ta on ainult pisut aega kodus olnud."
Siis Boas ütles Rutile: "Kas kuuled, mu tütar,
ära mine teisele põllule noppima ja ära mine ka mitte ära,
vaid seltsi siin minu tüdrukutega!
Hoia oma silmad põllul, mida nad lõikavad, ja käi nende järel.
Ma olen poisse keelanud sinusse puutumast!
Ja kui sul on janu, mine lähkrite juure ja joo, mis poisid toovad."
Siis Rutt heitis silmili ja kummardus maani ning ütles temale:
"Miks olen ma su silmis armu leidnud, et sa minust hoolid, kuigi olen võõras?"
Ja Boas vastas ning ütles temale: "Küllap on mulle teada antud kõik,
mida sa oma ämmale oled teinud pärast oma mehe surma,
ja kuidas sa maha jätsid oma isa ja ema ja oma sünnimaa
ja tulid rahva juure, keda sa enne ei tunnud.
Jehoova tasugu su tegu ja täielik palk tulgu sulle Jehoovalt, Iisraeli Jumalalt,
kelle tiibade alla sa oled tulnud varjule!"
Ja Rutt ütles: "Ma olen sinu silmis armu leidnud, mu isand,
sest sa oled mind trööstinud
ja oled rääkinud oma ümmardaja meelepärast,
kuigi ma pole ühegi su ümmardaja vääriline!"
Ja söömaajal ütles Boas temale:
"Tule siia ja söö seda leiba ja kasta oma paluke äädikasse!"
Siis ta istus lõikajate kõrvale ja Boas ulatas temale kõrvetatud teri;
ja ta sõi, ta kõht sai täis ja teri jäi ülegi.
Kui ta tõusis noppima, siis Boas käskis oma poisse, üteldes:
"Noppigu ta ka parmaste vahelt ja te ei tohi teda häbistada!
Jah, koguni tõmmake temale vihkudest välja ja jätke maha,
et ta neid nopiks, ja ärge sõidelge teda!"
Nii noppis Rutt põllul kuni õhtuni ja rabas, mis ta oli noppinud,
ja sai ligi pool vakka otri."
Kui Boas oli tulnud põllule, siis õige pea köitis Rutt tema tähelepanu,
noorepoolne naine vaeste ja muulaste hulgas
ja ta selgelt märkas, et ta millegipärast ei kuulu nende hulka.
Ta selgelt heitis silma sellele naisele.
Töödejuhataja rääkis, et see on see paljuräägitud moabilane,
Noomi minia, kes oli küsinud luba noppida mahakukkunud teri
lõikajate järelt.
Ta oli töötanud usinalt kogu päeva,
mis polnud ilmselt päris tavaline käitumine.
Boas kutsus Rutti tütreks,
sest ta oli ise vanuselt lähemal Noomi vanusele, vanemapoolne mees.
Boas manitses Rutti püsima koos lõikajatega,
kui need siirdusid Boase teistele põldudele teistpool Petlemma.
Mitme nädala pikkuse lõikuse ajal ei olnud vaesed ja muulased
üldiselt koos lõikajatega,
vaid nad puhastasid kordamööda mitme isanda põllud.
Lisaks oli lõikajatel kombeks oma väsimust ja tigedust välja elada
selle seltskonna peal, kes korjas armuande.
Aga Boas keelas Rutti halvasti kohtlemast ja teda tõukamast
ja manitses teda kohtlema nagu teisigi töötajaid.
Rutt osutas lugupidamist, heites maha ja küsis,
miks Boas kohtles teda nii sõbralikult.
Boas tundis naise tausta,
ta oli kuulnud tema armastusest suguvõsa vastu
ja usust Iisraeli Jumalasse.
Boas õnnistas Rutti Issanda nimel,
et Issand kannaks hoolt tema eest ja õnnistaks teda.
Ma ei tea, kas mees juba aimas siis, et ta ise on selle õnnistuse vahendaja,
aga ma arvan, et Boas imetles juba siis Rutti ja armus temasse.
Heategemine ei lõppenud sellega,
vaid Rutt sai kutse einestada koos isandaga,
mis oli harukordne.
Rutt võis kasta oma leivatüki ühte kaussi Boasega.
Erikohtlemine jätkus, kui lõikajad said manitsuse
jätta tahtlikult talle terasid korjata
ja täiesti eriliselt manitseti neid kohtlema Rutti sõbralikult.
Ei tohtinud tõugata, solvata ega noomida.
Nii et, tõenäoliselt oli mees armunud ja tegi seda, mida armunud mees teeb -
üritab kanda hoolt, et tema armastuse objekti ei koheldaks halvasti.
Õhtul oli Rutil viia ämmale pool vakka ehk üle 36 liitri otri.
Tohutu kogus vilja.
Võib arvata, et Rutt oli heas vormis, kui suutis kanda sellist kogust.
Seda jätkus paljudeks päevadeks.
Väga tubli naine, kui jaksas seda kanda.
Hiljem kandis ta veel kaks korda rohkem.
Sobitades seda, öeldakse Piiblis:
"Inimesele on kasuks tema heldus" Õpetussõnad 19:22.
Helduse ja armastuse osutamine ka muulasele, on kristlik voorus,
Jumala tahte kohane voorus.
On huvitav, kuidas kristlik kogudus on läbi aegade avanud esimesena uksed
põgenikele ja immigrantidele mistahes kultuuris.
Ja kuigi leidub kindlasti ka teistsuguseid näiteid kogudustest,
siis on kogudused siiski avanenud esimeste hulgas neile,
kellele mujal on näidatud punast tuld.
Piibli kohaselt kasvab seadusetus lõpuajal, Jeesuse tagasituleku liginedes,
ja paljude armastus jaheneb. Näiteks muudab terrosrismioht kergelt meie suhtumist kõigisse araablastesse,
muslimitesse ja ka teistesse.
Mõnele piisab tänapäeval viha põhjuseks erinev nahavärv
või et keegi räägib teist keelt või et räägib soome keelt puiselt.
Meil on vaja kaitsta oma südant muutumast kõvaks
hädasolevate inimeste suhtes. Olgu nad kestahes.
Kristlastena on halastamine ja aitamine meie kohus ja kutsumus.
Paljusid Jumalat otsivaid inimesi on Jumal kõnetanud esmalt
kristlaste poolt osutatud armastuse kaudu.
See, kuidas usklikud kohtlevad teisi,
võib parimal juhul tõmmata inimesi Jeesuse juurde.
Aga see võib vahel ka eemale peletada.
Miski pole nii palju otsivaid inimesi eemale tõuganud,
kui kristlaste väline toredus, võltsvagadus ja külmus.
VARAAIT
Kui Rutt läks tagasi koju oma ämma juurde,
oli tal tohutusuur kott otra kaasas ja Noomi muidugi rõõmustas selle üle,
et Jumal oli juhtinud Ruti õigele põllule.
Nimelt oli ta esmalt saanud armuliku kohtlemise osaliseks,
mis polnud eriti tavaline
ja teiseks - teda oli juhatatud just nende suguvõsa lunastaja põllule.
Suguvõsa lunastamise praktika oli Iisraelis äärmiselt tähtis.
Suguvõsa lunastaja esmaseks ülesandeks
oli lunastada esmalt maaomand tagasi suguvõsale,
kui mõni sugulane oli sunnitud sellest vaesumise tõttu loobuma.
Suguvõsa lunastaja võis peale sugulase surma
võtta vastu talle osutatud hüvituse või ta võis võtta vastu ka pärandi.
Selles mõttes oli suguvõsa lunastamine hea asi,
aga juhul, kui mõni sugulane tapeti,
oli suguvõsa lunastaja ülesanne kätte maksta
veritasuga tapetud sugulase eest.
Sel viisil seadis Jumal sellise praktika,
et ta võiks kaitsta tohutu jätkuva vägivalla eest,
et terveid suguvõsasid ei tapetaks, kuni järglasi enam pole.
Oli päris suur asi olla suguvõsa lunastaja.
Pole ime, et mõni ütles ära sellest ja andis selle järgmisele ja järgmisele.
Suguvõsa lunastaja praktika oli suureks kaitseks Iisraelis.
Jeesus on meie suguvõsa lunastaja.
Nimelt, Vana Testamendi suguvõsa lunastaja praktika viitab otseselt
ühele suguvõsa lunastajale - Jeesusele Kristusele.
Ta on meie sugulane ja Jumal nägi, et inimkond on sattunud varga kätte.
Jeesus ise ütles, et Tema läheb.
Kirjarullile on kirjutatud, mida ta peab tegema.
Jeesus tuli ja lunastas meid tagasi Jumalale.
Tegelikult toimus Kolgata ristil suur suguvõsa lunastamine.
Sind ja mind võeti tagasi suguvõssa. See on suur asi.
VARAAIT
Kui Petlemmas oli lõikusaeg möödas,
oli aega suguvõsa seadustega tegelemiseks.
Noomi otsustas kavalal moel kiirendada asjade edenemist.
See oli vanemate - antud juhul ämma kohus,
korraldada laste ja antud juhul minia abielu.
Viljasaagi koristus oli lisaks tööle ka pidude ja rõõmu aeg.
Söödi ja joodi hilisõhtuni ja ööbiti vilja lähedal,
et keegi seda ei varastaks.
Noomi julgustas Rutti minema lõikuspeole
ja seadma end Boase jalgade juurde.
Teo eesmärgiks oli väljendada sündsust
ja samas ka oma sügavat tänulikkust ja pühendumust Boasele
ja tema suguvõsale.
Küsimus oli auväärses tseremoniaalses riituses,
mitte mingis moraalitus käitumises.
Me kujutlusvõime võib hakata kohe tööle: "Jaa, jaa - mis seal küll tegelikult toimus!"
Aga selles kultuuris oli see sünnis ja sobiv käitumine
ja tegelikult annab Boas sellele hiljem hinnangu.
Õige juudina poleks Noomi kunagi seadnud oma miniat
abielurikkumise olukorda
ja seetõttu pole see hõlma või katte kergitamine
sugugi mingi moraalitu tegu.
Tekst ütleb nii, Rutt 3 salmid 6-9:
"Ja ta läks alla rehealusesse ning tegi kõik nõnda,
nagu ta ämm oli käskinud.
Ja kui Boas oli söönud ja joonud ja ta süda oli rõõmus,
siis ta läks magama viljahunniku ääre;
ja Rutt tuli hiljukesi, tõstis üles tema jalgade katte
ning heitis magama.
Keskööl aga värahtas mees ja tõmbus kokku, ja vaata,
naine magas ta jalgade juures!
Ja ta küsis: "Kes sa oled?"
Ja naine vastas: "Mina olen Rutt, su ümmardaja!
Laota hõlm oma ümmardaja peale, sest sina oled suguvõsa lunastaja!"
Miski äratas Boase keset ööd.
Kujutle olukorda, kus sa magad sügavalt
ja miski su jalgade juures liigub nii palju, et sa ärkad selle peale
ja alles siis saad aru, et keegi magab su jalgade juures.
Mäletan veel, kui me lapsed olid väikesed,
ja ma ärkasin sageli selle peale, et keegi katsus mu varbaid. Suurt varvast.
Keegi meie lastest tuli äratama ükskõik kumba, ema või isa,
ja tavaliselt paistsid isa varbad paremini välja.
Ma ei tea palju ebameeldivamaid tundeid kui see,
kui väikse lapse sõrmed teevad sedasi suurele varbale
ja siis sa vaatad, kes see lastest on
ja kamandad ta armastuses tagasi magama.
Kujutle olukorda. Boas ärkab keset ööd sellises olukorras.
Unesegaselt küsib ta, kes see naine on ja Rutt tunnistab Boase seisust,
toetudes sellele, et Boas võib toimida suguvõsa lunastajana.
Väljendiga "Laota oma hõlm oma ümmardaja peale", palus Rutt,
et Boas kannaks hoolt tema eest, ostaks teda suguvõsasse ja samas ka naiseks.
See oli tegelikult võimalus kosida. Rutt sisuliselt kosis Boast.
Kui läheneme Kristusele, siis võime paluda Tal meid lunastada.
Ja Tema võib seda teha, sest Ta on meie suguvõsast,
Ta on maksnud meie eest maailma kõige suurema lunahinna,
oma jumaliku elu.
Me võime paluda Teda, et ta laotaks oma katte meie üle.
Sest Tema on teinud selle kõik valmis meie jaoks.
Usuletulek, Jeesuse juurde tulek ei ole ainult passiivne vastuvõtmine,
kuigi see element käib sellega kaasas.
Inimene võib paluda, inimene võib läheneda Jumalale ja Jumal vastab.
Boas võttis rõõmuga vastu Ruti kosimise.
Too oli osutanud oma alamust ja alandlikkust,
paludes Boasel end abikaasaks lunastada.
See tegu oli väga kaunis.
Ta lubas teha kõik, et Rutt omale lunastada.
Kui seda teksti edasi lugeda, tugevneb üha enam arusaam,
et Boas oli juuksejuurteni armunud sellesse nooresse naisesse.
Teel oli siiski veel probleeme.
Oli üks isik, kes oli suguvõsa lunastamise järjekorras enne Boast.
Kui tema tahaks lunastada Rutti, ei saaks Boas midagi teha.
Jeesus tahab olla sinu suguvõsa lunastaja.
Vaatame järgmisel korral rohkem seda,
mida suguvõsa lunastajaks olemine tähendas.
Aga Jeesus võib olla ka sinu suguvõsa lunastaja.
Ta on teinud kõik valmis,
ta on maksnud sinu eest kõrget hinda, surres sinu pattude eest.
Ta on lunastanud sind enda suguvõsasse,
aga Ta ei lunasta kedagi vägisi. Ka sind mitte.
Sa pead paluma seda.
Ta lubab Uues Testamendis võtta vastu igaühe, kes tuleb Tema juurde.
Öelgu inimesed, mida tahes, rääkigu mida tahes - head või halba,
sa võid tulla Jumala juurde
ja Jeesus lubab lunastada sind Isa suguvõsasse.
Sa võid tulla Jeesuse juurde praegusel hetkel
ja Ta hakkab sinu suguvõsa lunastajaks.
VARAAIT
Inimesel on vajadus kuuluda kuhugi.
Inimesel on vajadus kuuluda suguvõsasse, kuuluda peresse,
kuuluda ühendusse ja kui seda ei ole, siis on hüljatuse tunne.
Ma ei tea, on sul hüljatuse tunne?
Igatahes Jumal tahab võtta sind lähedale, võtta sind suguvõssa,
anda sulle pere, kristliku koguduse. Jumal tahab lunastada sind suguvõssa.
Kui sa igatsed seda, et pääseda Jumala lähedale,
pääseda Jeesuse lähedale, siis palume seda siin koos.
Ma võin palvetada siin ja sina võid öelda oma mõttes "Aamen!".
Palume Jumalalt, et ta võiks lunastada sind suguvõssa.
Tänu, Jeesus, selle eest, et Sa kuuled ja vastad
ja Issand, palume, et võta meid Sinu omaks,
võta mind Sinu omaks ja lunasta mind Sinu suguvõssa.
Tänu, et Sa oled Kolgatal maksnud minu eest kõrget hinda.
Jeesuse nimel, aamen!
Kui sa palvetasid seda oma südames, siis võid uskuda,
et saad andeks kõik oma patud. Võid uskuda, et oled Jumala oma,
uskuda, et sind on lunastatud Jumala suguvõssa.
Võta ühendust kristlastega, võta ühendust kogudusega
ja sa leiad oma koha. See on väga tähtis.
Aitäh, et olid meiega!
Jätkame taas kahe nädala pärast samadel teemadel Ruti raamatuga.
Seniks nägemist!
Tõlge: Ülle Kapanen